title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, a bisz(2-etilhexil)-ftalát (DEHP) emberi testnedvek és/vagy dializátfolyadékok elemzésére szolgáló ionszelektív elektródokban való felhasználására vonatkozó mentesség tekintetében történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítása céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) IV. mellékletét bizonyos alkalmazásokban a bisz(2-etilhexil)-ftalátra (DEHP) vonatkozó mentesség tekintetében.

               Az RoHS-irányelv 4. cikke egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. A korlátozás jelenleg tíz anyagra terjed ki, amelyek az irányelv II. mellékletében kerülnek felsorolásra. A szóban forgó anyagok a következők: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A DEHP az (EU) 2015/863 felhatalmazáson alapuló bizottsági irányelv
                  2
                útján került fel az említett listára, és használata 2021. július 22-től tilos lesz az RoHS-irányelv hatálya alá tartozó orvostechnikai eszközökben.

               Az RoHS-irányelv III. és IV. melléklete ismerteti az elektromos és elektronikus berendezések azon anyagait és alkatrészeit, amelyek bizonyos alkalmazásokban mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól. Az 5. cikk rendelkezik a III. és a IV. melléklet tudományos és műszaki fejlődéshez való hozzáigazításáról (mentességek megadása, megújítása, illetve visszavonása tekintetében). Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  3
                által a környezet és az egészség tekintetében biztosított védelmet, és ha az alábbi feltételek bármelyike teljesül:

               –kivonásuk vagy helyettesítésük a tervezés módosításával olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető;

               –nincs biztosítva a helyettesítő anyagok megbízhatósága;

               –a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell venniük a helyettesítő anyagok meglétét és a helyettesítés társadalmi‑gazdasági hatását. A mentességek időtartamára vonatkozó határozatok meghozatala során szem előtt kell tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az RoHS-irányelv 5. cikkének (1) bekezdése szerint a Bizottság az irányelv 20. cikkével összhangban, felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található listákba történő felvételéről. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A Bizottsághoz számos kérelem
                  4
                érkezik a gazdasági szereplőktől, hogy az RoHS-irányelv rendelkezéseivel (az 5. cikk (3) bekezdésével és az V. melléklettel) összhangban mentességeket adjon, illetve újítson meg.

               2018. július 17-én kérelem érkezett a Bizottsághoz egy új mentesség IV. mellékletbe történő felvételére vonatkozóan, ami lehetővé tenné olyan orvostechnikai eszközök forgalomba hozatalát, amelyek esetében bizonyos alkalmazásokban a DEHP koncentrációja homogén anyagokban meghaladja a 0,1 tömegszázalékot. A mentességi kérelem a DEHP-nek az orvostechnikai eszközök betegközeli elemzésekhez alkalmazott ionszelektív elektródáiban történő felhasználására irányul.

               Ezen új mentesség iránti kérelem értékelése céljából a Bizottság 2018 novemberében az előírt műszaki és tudományos értékelés elvégzését célzó tanulmányt
                  5
                rendelt. A 2020-ban lezárult tanulmány keretében 8 hetes online konzultációra került sor az érdekelt felekkel. A konzultáció keretében egy észrevétel érkezett. A kapcsolódó információk megtalálhatók a projekt weboldalán
                  6
               .

               2021. február 23-án a Bizottság ismét konzultált az RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal. Néhány szakértő egyetértett az előterjesztett tervezettel; a szakértők egy nagy csoportja tartózkodott a hozzászólástól. A Bizottság megtett minden, az 5. cikk (3)–(7) bekezdésében előírt lépést
                  7
                az anyagokra vonatkozó korlátozás alóli mentességekkel kapcsolatban. Valamennyi intézkedésről értesítette a Tanácsot és az Európai Parlamentet.

               A műszaki és tudományos értékelésről készült jelentés a következőket emelte ki:

               ·a DEHP az emberi testnedvekben és/vagy dializátfolyadékokban jelen lévő ionos anyagok praktikus és gyors, úgy nevezett „betegközeli” elemzésére szolgáló analizátorok ionszelektív elektródáiban kerül membránoldószerként felhasználásra;

               ·műszakilag megvalósítható lenne a membránoldószer helyettesítése, de a jelenlegi alternatívák kívánnivalót hagynak maguk után, és többek között kedvezőtlen társadalmi-gazdasági következményeik lehetnek;

               ·a mentesség megtagadása a betegközeli elemzésekhez használt, mintegy 500 tonna analizátor korai elavulásához vezetne, mivel azok ionszelektív elektródok hiányában működésképtelenné válnának. A DEHP-membránoldószerek forgalomba hozatalának tilalmából származó környezeti előny viszonylag csekély, hiszen az elhasznált ionszelektív elektródok gyógyászati hulladéknak minősülnek, és végül elégetik őket. A DEHP nem jut vissza az anyagkörforgásba;

               ·a mentességi kérelem elutasítása továbbá komoly pénzügyi és szervezési terhet róna az egészségügyi létesítményekre, mivel le kellene cserélniük a betegközeli elemzésekhez jelenleg használt analizátorokat. Ez megakadályozhatja vagy késleltetheti az elemzések elvégzését, és fennáll a veszélye annak, hogy az egészségügyi szolgálatoknak új berendezések előre nem tervezett finanszírozását kell megoldaniuk, ami közvetve nem kívánt egészségügyi hatásokkal járhat;

               ·a DEHP ionszelektív elektródokban történő helyettesítésével járó összes káros környezeti és egészségügyi hatás várhatóan meghaladja az így elért előnyöket;

               ·a betegközeli elemzésekhez használt, ionszelektív elektródokkal működő analizátorok átlagos élettartamára és a nem DEHP-alapú alternatívák piacára való átálláshoz várhatóan szükséges időre tekintettel, a szóban forgó alkalmazások esetében helyénvaló megadni az RoHS-irányelv 5. cikkének (2) bekezdése szerinti legfeljebb hét éves mentességi időszakot.

               3.A FELHATALMAZÁSON ALAPULÓ JOGI AKTUS JOGI ELEMEI

               Míg a REACH-rendelet XVII. mellékletének 51. bejegyzése korlátozza a DEHP árucikkekben történő felhasználását, az RoHS-irányelv hatálya alá tartozó elektromos és elektronikus berendezések mentesülnek e korlátozás alól. Az elkészült értékelés eredményei alapján a mentesség megadása nem gyengítené a REACH-rendelet által a környezet és az egészség tekintetében biztosított védelmet, ezáltal eleget téve az irányelv 5. cikkében foglalt feltételnek.

               Emellett a mentesség iránti kérelem megfelel az irányelv 5. cikke (1) bekezdésének a) pontjában meghatározott kritériumok legalább egyikének: összességében kijelenthető, hogy a helyettesítő anyagok megbízhatósága jelenleg nincs megfelelően biztosítva, és a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               A mentesség érvényességi időtartama várhatóan nem gyakorol kedvezőtlen hatást az innovációra sem. A mentességet tehát hét éves időtartamra kell megadni.

               A javasolt jogi aktus a DEHP adott alkalmazásokban való használata érdekében mentességet biztosít az RoHS-irányelv II. mellékletében meghatározott anyagokra előírt korlátozások alól; e mentességet fel kell venni az irányelv (orvostechnikai eszközök és a felügyeleti és vezérlő eszközök vonatkozásában megadott mentességeket felsoroló) IV. mellékletébe.

               A jogi eszköz az RoHS-irányelv rendelkezéseinek és különösen az irányelv 5. cikke (1) bekezdésének a) pontjában foglalt vonatkozó követelményeknek megfelelően: felhatalmazáson alapuló irányelv.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá harmonizálni az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását az RoHS-irányelv rendelkezéseivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.8.11.)

               a 2011/65/EU európai parlamenti és tanácsi irányelv IV. mellékletének a tudományos és műszaki fejlődéshez történő hozzáigazítása céljából, a bisz(2-etilhexil)-ftalát (DEHP) emberi testnedvek és/vagy dializátfolyadékok elemzésére szolgáló ionszelektív elektródokban való felhasználására vonatkozó mentesség tekintetében történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  8
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv IV. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)Az (EU) 2015/863 felhatalmazáson alapuló bizottsági irányelv
                  9
                értelmében a bisz(2-etilhexil)-ftalát (DEHP) a 2011/65/EU irányelv II. mellékletében szereplő korlátozott anyag, és felhasználása 2021. július 22-től tilos lesz azon orvostechnikai eszközökben – köztük in vitro orvostechnikai eszközökben –, amelyekben annak maximális koncentrációja homogén anyagokban meghaladja a 0,1 tömegszázalékot.

               (4)2018. július 17-én a 2011/65/EU irányelv 5. cikke (3) bekezdésének megfelelően kérelem érkezett a Bizottsághoz egy új mentességnek a szóban forgó irányelv IV. mellékletébe történő felvétele céljából, a DEHP emberi testnedvek és/vagy dializátfolyadékok elemzésére szolgáló ionszelektív elektródokban történő használatára vonatkozóan (a továbbiakban: kért mentesség).

               (5)A DEHP a betegközeli elemzésekhez használt analizátorok ionszelektív elektródáiban kerül membránoldószerként felhasználásra, és segítségével mérni lehet az emberi testnedvekben és/vagy dializátfolyadékokban jelen lévő ionos anyagok koncentrációját.

               (6)A mentességi kérelem véleményezése céljából műszaki és tudományos értékelő tanulmány
                  10
                készült. A kérelem értékelése során megállapítást nyert, hogy a DEHP-től eltérő alternatívák jelenleg nem kellően megbízhatóak, és hogy a DEHP bizonyos alkalmazásokban való helyettesítése olyan negatív környezeti és egészségügyi hatásokkal járna, amelyek meghaladják a helyettesítés előnyeit. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott weboldalon.

               (7)A kért mentesség összhangban van az 1907/2006/EK európai parlamenti és tanácsi rendelettel
                  11
               , és ennélfogva nem gyengíti a környezet és az egészség tekintetében a rendelet által biztosított védelmet.

               (8)Ezért indokolt megadni a kért mentességet, és felvenni az alkalmazásokat a 2011/65/EU irányelv IV. mellékletébe.

               (9)Annak érdekében, hogy az egészségügyi szolgáltatások ne szenvedjenek hiányt hatékony műszaki berendezések tekintetében, valamint hogy elegendő idő álljon rendelkezésre a megfelelő alternatívák kidolgozásához, a 2011/65/EU irányelv 5. cikke (2) bekezdésének első albekezdésével összhangban a kért mentességet ezen irányelv alkalmazásának kezdőnapjától számított hétéves időtartamra kell megadni. A megbízható helyettesítő anyagok felkutatására irányuló folyamatos törekvések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)A 2011/65/EU irányelvet ezért ennek megfelelően módosítani kell.

               (11)A jogbiztonság érdekében és az érintett orvostechnikai eszközöket értékesítő gazdasági szereplők azon jogos elvárásának védelme érdekében, hogy a kért mentesség a szóban forgó korlátozott anyag felhasználására vonatkozó tilalom hatálybalépésének időpontjáig alkalmazandó legyen, és mivel nem fűződik jogos érdek ahhoz, hogy a tilalom hatálybalépése miatt fennakadás álljon be az említett orvostechnikai eszközök ellátásában, ennek az irányelvnek sürgősen hatályba kell lépnie, és azt visszamenőleges hatállyal, 2021. július 21-től kell alkalmazni,

               ELFOGADTA EZT AZ IRÁNYELVET:

               1. cikk

               A 2011/65/EU irányelv IV. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 5. hónap utolsó napja]ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               E rendelkezéseket 2021. július 21-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetésének napján lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.8.11.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 137., 2015.6.4., 10. o.

                     (3)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról (HL L 396., 2006.12.30., 1. o.).

                     (4)

                  http://ec.europa.eu/environment/waste/rohs_eee/adaptation_en.htm
                  .

                     (5)

                        A tanulmány záró beszámolóját (17. csomag) lásd:
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (6)

                        A konzultáció időtartama: 2019. március 18. – május 17.
                  https://rohs.exemptions.oeko.info/
                  .

                     (7)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (8)

                        HL L 174., 2011.7.1., 88. o.

                     (9)

                        A Bizottság (EU) 2015/863 felhatalmazáson alapuló irányelve (2015. március 31.) a 2011/65/EU európai parlamenti és tanácsi irányelv II. mellékletének a korlátozott anyagok jegyzéke tekintetében történő módosításáról (HL L 137., 2015.6.4., 10. o.).

                     (10)

                  Study to assess three exemption requests relating to Annex IV to Directive 2011/65/EU (Pack 17)
                  .

                     (11)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv IV. melléklete az alábbi 45. ponttal egészül ki:

                        „45.

                        Az emberi testnedvekben és/vagy dializátfolyadékokban jelen lévő ionos anyagok betegközeli elemzéséhez használatos ionszelektív elektródokban található bisz(2-etilhexil)-ftalát (DEHP).

                        2028. július 21-én lejár.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higanynak a fémhalogén lámpákban való felhasználására vonatkozó mentesség tekintetében, a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) III. mellékletét. A módosítás a meghatározott, fémhalogén lámpákban higanyt használó alkalmazásokra vonatkozó mentességet érinti.

               A RoHS-irányelv a 4. cikkben meghatározottak szerint korlátozza egyes veszélyes anyagok elektromos és elektronikus berendezésekben való alkalmazását. Jelenleg tíz anyag van korlátozva és felsorolva az irányelv II. mellékletében: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti azokat az elektromos és elektronikus berendezéseket, amelyek különleges alkalmazásokra vonatkoznak, és mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, amely magában foglalhatja a mentességek megadását, megújítását vagy visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. az anyag helyettesítése által okozott összes káros környezeti, egészségügyi és fogyasztók biztonságát érintő hatás várhatóan meghaladja az így elért összes környezeti, egészségügyi és fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell továbbá venniük a helyettesítő anyagok rendelkezésre állását és a helyettesítés társadalmi-gazdasági hatását; A mentességek időtartamára vonatkozó határozatok meghozatala során szem előtt kell tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az 5. cikk (1) bekezdésének a) pontja azt is előírja, hogy ahhoz, hogy az elektromos és elektronikus berendezések anyagait és alkotóelemeit felvegyék a III. és IV. mellékletben szereplő jegyzékekbe, a Bizottságnak egyedi, felhatalmazáson alapuló jogi aktusokat kell elfogadnia. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A Bizottsághoz kérelem
                  3
                érkezett a gazdasági szereplőktől a RoHS-irányelv 5. cikkének (3) bekezdése és V. melléklete szerinti mentességek megadására vagy megújítására vonatkozóan.

               A III. melléklet 4. e) pontja szerinti jelenlegi mentesség lehetővé teszi a higany használatát fémhalogén (MH) lámpákban.

               A Bizottsághoz 2015. január 15-én kérelem érkezett a mentesség megújítására. A kérelmezők lényegében azt állították, hogy a fémhalogén lámpatestekkel kompatibilis és hasonló teljesítményt nyújtó fénykibocsátó diódák (LED-ek) jelenleg nem állnak rendelkezésre a piacon, és hogy a mentességre sok évig lesz szükség, mivel a professzionális fémhalogén lámpatestek élettartama 15–25 év
                  4
               . 2020. január 20-án ugyanez a kérelmező aktualizált megújítási kérelmet nyújtott be, amely nagyrészt ugyanezen érvelésen alapul. A RoHS-irányelv követelményeivel (az 5. cikk (5) bekezdésének második albekezdése) összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelmek értékelése céljából a Bizottság 2015 júniusában az előírt műszaki és tudományos értékelés elvégzését célzó – és az érdekelt felekkel folytatott nyolchetes online konzultációt
                  5
                is magában foglaló – tanulmányt
                  6
                indított, amely 2016-ban zárult le. A széles körű technikai és tudományos adatokat és észrevételeket értékelő, a vizsgálati jelentésben dokumentált tanulmányt követően a Bizottság két kiegészítő tanulmányt/frissítést végzett, melyekbe az érdekelt feleket is bevonta. A 2019-ben közzétett tanulmány
                  7
                a társadalmi-gazdasági értékelésre és a helyettesítő anyagok rendelkezésre állására összpontosított, míg a friss adatokon és modellezésen alapuló frissítésre
                  8
                2020-ban került sor. A Bizottság közzétette a tanulmányról és a társadalmi-gazdasági értékelés aktualizált változatairól szóló végleges jelentéseket
                  9
               , valamint értesítette az érdekelt feleket.

               A Bizottság a 2016. szeptember 1-jei, 2018. október 29-i és 2019. október 21-i szakértői üléseken konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal, hogy az értékelések következtetéseivel összhangban összegyűjtse a tagállamok véleményét a tervezett intézkedésekről. A Bizottság továbbá megtett minden, az 5. cikk (3)–(7) bekezdése
                  10
                szerinti kötelező eljárási lépést az anyagokra vonatkozó korlátozás alóli mentességekkel kapcsolatban. A Tanács és az Európai Parlament valamennyi intézkedésről értesítést kapott.

               Az alátámasztó tanulmány kiemelte, hogy:

               ·a higanymentes alternatívák kifejlesztésére irányuló számos erőfeszítés ellenére megállapítható, hogy a higanyt jelenleg nem lehet más anyaggal helyettesíteni a fémhalogén lámpákban;

               ·a fémhalogén lámpák higanytartalmának csökkentése hatással lenne a lámpák működésére és teljesítményére, és valószínűleg élettartamukra is;

               ·jelenleg az érintett alkalmazásokban a higany helyettesítése műszakilag nem kivitelezhető, ezért a tanulmány a mentesség maximális, további öt évre történő meghosszabbítását javasolta.

               Végezetül a tudományos és műszaki értékelések – beleértve az érdekelt felekkel folytatott konzultációkat is – azt mutatták, hogy a 4. e) mentesség tekintetében továbbra is teljesülnek a mentességi kritériumok, mivel megbízható helyettesítő anyagok még nem állnak rendelkezésre. Az értékelés eredményei arra is rámutattak, hogy az egyedi mentesség a 2011/65/EU irányelv 5. cikkével összhangban nem gyengítené a REACH-rendelet által biztosított környezet- és egészségvédelmet.

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A jogi aktus tervezetéről folytatott konzultáció során négy hozzászólás érkezett. A felvetett kérdéseket megvizsgálták, és nem tartották szükségesnek a tervezet módosítását.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv megújítja a 2011/65/EU irányelv III. mellékletében szereplő 4. e) mentességet a higany meghatározott alkalmazásokban való felhasználása tekintetében.

               A Bizottság az alátámasztó tanulmányok és konzultációk alapján arra a következtetésre jutott, hogy a mentesség iránti kérelem megfelel a RoHS-irányelv 5. cikke (1) bekezdésének a) pontjában meghatározott kritériumok legalább egyikének, ami indokolja a mentesség meghosszabbítását: a mentesség hatálya alá tartozó lámpakategóriákban a higanyt nem lehet megbízhatóan helyettesíteni.

               Összefoglalva a mentesség feltételei teljesülnek, és a 4. e) mentességi bejegyzést meg kell újítani. E mentesség lejárati idejét az 5. cikk (2) bekezdésének első albekezdésével összhangban határozták meg. Amint azt az értékelés megállapította, a helyettesítő anyagok fejlettségi foka indokolja a mentesség meghosszabbítását a maximális, ötéves érvényességi időtartamra. A megadott érvényességi időtartam várhatóan nem gyakorol kedvezőtlen hatást az innovációra.

               A jogi eszköz egy felhatalmazáson alapuló irányelv, amely összhangban van a felhatalmazó jogi aktussal, a 2011/65/EU irányelvvel, különösen annak 5. cikke (1) bekezdésében és 20. cikkében foglalt felhatalmazással.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá összehangolni egymással az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS-irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higanynak a fémhalogén lámpákban való felhasználására vonatkozó mentesség tekintetében, a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  11
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv IV. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  12
                a Bizottság többek között mentességet adott a higanynak a fémhalogén lámpákban való felhasználása tekintetében (a továbbiakban: mentesség), amely jelenleg a 2011/65/EU irányelv III. mellékletében a 4. e) mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A fémhalogén lámpákban higanyt használnak az adott lámpák színének, hatékonyságának, élettartamának és stabil működésének javítására.

               (6)A Bizottsághoz 2015. január 15-én, a 2011/65/EU irányelv 5. cikkének (5) bekezdésében megállapított határidőn belül kérelem érkezett a mentesség megújítására (a továbbiakban: megújítási kérelem). 2020. január 20-án aktualizált megújítási kérelmet nyújtottak be. Az említett irányelv 5. cikkének (5) bekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelem értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatását, arra a következtetésre jutott, hogy a higany helyettesítése vagy kivonása az érintett alkalmazásokban jelenleg műszakilag nem kivitelezhető. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (8)A mentesség összhangban van az 1907/2006/EK európai parlamenti és tanácsi rendelettel
                  13
               , és ennélfogva nem gyengíti a környezet és az egészség tekintetében a rendelet által biztosított védelmet.

               (9)Ezért helyénvaló a mentességet a 2011/65/EU irányelv 5. cikke (2) bekezdése első albekezdésének megfelelően a maximális, ötéves időtartamra megújítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.12.13.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4__e_/4e_LE_RoHS_E xemption_Req_Final.pdf

                     (5)

                        A konzultáció időtartama: 2015. augusztus 21-től 2015 október 16-ig,
                  https://rohs.exemptions.oeko.info
                  .

                     (6)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , starting on page 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (11)

                        HL L 174., 2011.7.1., 88. o.

                     (12)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

                     (13)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. mellékletében a 4. e) bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „4. e)

                        Fémhalogén (MH) lámpákban használt higany

                        [Kiadóhivatal: a felhatalmazáson alapuló irányelv Hivatalos Lapban való kihirdetését öt évvel követő dátum]-án/-én lejár.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higanynak az általános világítási célra szolgáló, javított színvisszaadási indexű, nagynyomású nátrium(gőz)lámpákban való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki és tudományos fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) III. mellékletét. A módosítás az általános világítási célokra használt, jobb színvisszaadási indexű nagynyomású nátriumlámpákban alkalmazott, higanyt tartalmazó meghatározott alkalmazások mentességére vonatkozik.

               A RoHS-irányelv a 4. cikkben meghatározottak szerint korlátozza egyes veszélyes anyagok elektromos és elektronikus berendezésekben való alkalmazását. Jelenleg tíz anyag van korlátozva és felsorolva a RoHS/irányelv II. mellékletében: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti azokat az elektromos és elektronikus berendezéseket, amelyek különleges alkalmazásokra vonatkoznak, és mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, amely magában foglalhatja a mentességek megadását, megújítását vagy visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. az anyag helyettesítése által okozott összes káros környezeti, egészségügyi és fogyasztók biztonságát érintő hatás várhatóan meghaladja az így elért összes környezeti, egészségügyi és fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell továbbá venniük a helyettesítő anyagok meglétét és a helyettesítés társadalmi-gazdasági hatását; A mentességek időtartamára vonatkozó határozatok meghozatala során szem előtt kell tartani az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az 5. cikk (1) bekezdése azt is előírja, hogy ahhoz, hogy az elektromos és elektronikus berendezések anyagait és alkotóelemeit felvegyék a III. és IV. mellékletben szereplő jegyzékekbe, vagy töröljék onnan, a Bizottságnak egyedi, felhatalmazáson alapuló jogi aktusokat kell elfogadnia. Az 5. cikk (3) bekezdése és az V. melléklet állapítja meg a mentességre vonatkozó kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A Bizottsághoz kérelem
                  3
                érkezett a gazdasági szereplőktől a RoHS-irányelv 5. cikkének (3) bekezdése és V. melléklete szerinti mentességek megadására vagy megújítására vonatkozóan.

               A III. melléklet jelenlegi 4. b) I–III, mentességi bejegyzései lehetővé teszik a higany általános világítási célra szolgáló nagynyomású nátrium(gőz)lámpákban való használatát úgy, hogy a megengedett mennyisége (égőnként) a Ra > 60 színvisszaadási indexű lámpákban:

               4. b) I. P ≤ 155 W: 30 mg;

               4. b) II.: 155 W < P ≤ 405 W: 40 mg;

               4. b) III.: P > 405 W: 40 mg.

               A Bizottsághoz 2015 januárjában érkezett egy kérelem a 4. b) I–III. mentességi bejegyzés megújítására. A kérelmező lényegében azt állította, hogy a 4. b) mentesség
                  4
                hatálya alá tartozó lámpák helyettesítésére nem állnak rendelkezésre olyan higanymentes alternatívák, amelyek ugyanazt a színspecifikációt biztosítanák. 2020 januárjában ugyanez a kérelmező aktualizált megújítási kérelmet nyújtott be (a jelenlegi mentességben szereplő 60-nál nagyobb színvisszaadási mutatójú helyett) a 80-nál nagyobb színvisszaadási mutatójú, (a jelenlegi mentességben szereplő 155 W helyett) 105 W alatti és (a jelenleg engedélyezett 30 mg helyett) korlátozott, csak 16 mg higanyt tartalmazó lámpákra vonatkozóan. A RoHS-irányelv követelményeivel (az 5. cikk (5) bekezdésének második albekezdése) összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelmek értékelése céljából a Bizottság 2015 júniusában az előírt műszaki és tudományos értékelés elvégzését célzó tanulmányt
                  5
                indított, amely 2016-ban zárult le, beleértve az érdekelt felekkel folytatott nyolchetes online konzultációt
                  6
                is. A széles körű technikai és tudományos adatokat és észrevételeket értékelő, a vizsgálati jelentésben dokumentált tanulmányt követően a Bizottság két kiegészítő tanulmányt/frissítést végzett, beleértve az érdekelt felek bevonását is. A 2019-ben közzétett tanulmány
                  7
                a társadalmi-gazdasági értékelésre és a helyettesítő anyagok rendelkezésre állására összpontosított, míg a friss adatokon és modellezésen alapuló frissítésre
                  8
                2020-ban került sor. Közzétették a tanulmányról és a társadalmi-gazdasági értékelés aktualizált változatairól szóló végleges jelentéseket
                  9
               ; az érdekelt feleket értesítették.

               A Bizottság a 2016. szeptember 1-jei, 2018. október 29-i és 2019. október 21-i szakértői üléseken konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal, hogy az értékelések következtetéseivel összhangban összegyűjtse a tagállamok véleményét a tervezett intézkedésekről. A Bizottság továbbá megtett minden, az 5. cikk (3)–(7) bekezdése
                  10
                szerinti kötelező eljárási lépést az anyagokra vonatkozó korlátozás alóli mentességekkel kapcsolatban. A Tanács és az Európai Parlament valamennyi intézkedésről értesítést kapott.

               A kérelmező által 2020-ban benyújtott, a műszaki és tudományos fejlődésre vonatkozó naprakész információkkal alátámasztott értékelő tanulmányok az alábbi következtetésekhez vezetnek:

               ·a higany nem helyettesíthető a 80-nál nagyobb színvisszaadási mutatójú, 105 W alatti színvisszaadási indexű, legfeljebb 16 mg higanytartalmú nagynyomású nátrium(gőz)lámpákban, ami gyakorlatilag azt jelenti, hogy a 4. b) mentességet részben meg kell újítani, mivel az alternatívák jelenleg nem biztosítják az ilyen típusú lámpák nélkülözhetetlen spektrumának megfelelő vörös részét,

               ·megfelelő alternatívák léteznek a javított színvisszaadási indexű (Ra > 60): P ≤ 155 W), nagynyomású nátrium(gőz)lámpákra, ami gyakorlatilag azt jelenti, hogy a 4. b) I. bejegyzés részben, míg a 4. b) II. bejegyzés teljes mértékben visszavonható, mivel ezeket a lámpákat higanymentes LED-lámpák váltották fel.

               ·a 4. b) III. bejegyzést vissza kell vonni, mivel a gyártók már nem hoznak forgalomba ilyen lámpákat. A mentesség ezért elavulttá vált.

               Következésképpen a tudományos és műszaki értékelések – beleértve a kérelmező által szolgáltatott naprakész információkat is – azt mutatták, hogy a mentességi kritériumok továbbra is teljesülnek a higanynak a 80-nál nagyobb színvisszaadási indexű és lámpánként legfeljebb 16 g higanytartalmú nagynyomású nátrium(gőz)lámpákban való felhasználására vonatkozó mentesség tekintetében, mivel a helyettesítő anyagok további fejlesztést igényelnek.

               Az értékelés eredményei arra is rámutattak, hogy az egyedi mentesség megújítása a 2011/65/EU irányelv 5. cikkével összhangban nem gyengítené a REACH-rendelet által biztosított környezet- és egészségvédelmet.

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A jogi aktus tervezetéről folytatott konzultáció során két hozzászólás érkezett. A felvetett kérdéseket megvizsgálták, és nem tartották szükségesnek a tervezet módosítását.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv részben megújítja és átfogalmazza a 2011/65/EU irányelv III. mellékletében a higany általános világítási célra szolgáló, javított színvisszaadási indexű (Ra > 80: P ≤ 105 W), nagynyomású nátrium(gőz)lámpákban való használatára vonatkozó 4. b) I. mentességi bejegyzést úgy, hogy a megengedett mennyisége (égőnként): 16 mg. Mivel a 4. b) pontban felsorolt többi bejegyzést vissza kell vonni, a 4. b) I. bejegyzés megújítandó részének száma 4. b) bejegyzésre változik.

               A kérelmező által benyújtott alátámasztó tanulmányokon, konzultációkon és naprakész információkon alapuló bizottsági értékelés arra a következtetésre jutott, hogy a mentesség iránti kérelem megfelel az 5. cikk (1) bekezdésének a) pontjában meghatározott kritériumok legalább egyikének: jelenleg nem biztosítható, hogy az e mentesség által érintett lámpakategóriákban a higanyt megbízható helyettesítő anyagokkal helyettesítsék.

               A fentiek fényében a 4. b) II. és a 4. b) III. mentességi bejegyzést vissza kell vonni, a 4. b) I. mentességet pedig részlegesen kell visszavonni.

               Amint azt az értékelés megállapította, a helyettesítő anyagok fejlesztésének állása indokolja az átfogalmazott és a 4. b) mentességi bejegyzésre átszámozott 4. b) I. mentességi bejegyzésnek a maximális, ötéves érvényességi időtartamra történő részleges megújítását. Az érvényességi időszak várhatóan nem gyakorol kedvezőtlen hatást az innovációra.

               A 4. b) I. bejegyzés visszavonandó része, valamint a 4. b) II. és a 4. b) III. bejegyzés esetében a legrövidebb lejárati idő (azaz 12 hónap) a megfelelő a RoHS-irányelv 5. cikkének (6) bekezdésével összhangban.

               A jogi eszköz a 2011/65/EU irányelvben előírt felhatalmazáson alapuló irányelv, amely különösen az irányelv 5. cikke (1) bekezdésének a) pontjában meghatározott követelményeknek való megfelelést szolgálja.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá összehangolni egymással az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higanynak az általános világítási célra szolgáló, javított színvisszaadási indexű, nagynyomású nátrium(gőz)lámpákban való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  11
                és különösen annak 5. cikke (1) bekezdésének a) és b) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv IV. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  12
                a Bizottság többek között mentességet adott a higany általános világítási célokra használt, javított színvisszaadási indexű (RA > 60), nagynyomású nátriumlámpákban való (égőnkénti) felhasználása tekintetében a (a továbbiakban: mentesség), amely jelenleg a 2011/65/EU irányelv III. mellékletében a 4.b) I., a 4.b) II. és a 4.b) III. mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A higanyt nagynyomású nátrium-(gőz-)lámpákban használják fényszín- és színvisszaadási tulajdonságok érdekében.

               (6)2015 januárjában a Bizottsághoz a 2011/65/EU irányelv 5. cikkének (5) bekezdésében megállapított határidőn belül kérelem érkezett a 4. b) I., a 4. b) II. és a 4. b) III. bejegyzésben szereplő alkalmazásokra vonatkozó mentesség megújítására vonatkozóan (a továbbiakban: megújítási kérelem). 2020 januárjában ugyanez a kérelmező kizárólag a 4. b) I. bejegyzésre vonatkozóan nyújtott be aktualizált megújítási kérelmet. A 2011/65/EU irányelv 5. cikkének (5) bekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelem értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatásait, arra a következtetésre jutott, hogy a 2011/65/EU irányelv III. melléklete 4. b) I. bejegyzésének egy része, valamint 4. b) II. és 4. b) III. bejegyzése tekintetében az érintett alkalmazások esetében tudományosan és műszakilag megvalósítható a higany helyettesítése vagy kivonása. Az értékelés mindazonáltal arra a következtetésre jutott, hogy a mentességet meg kell újítani a 4. b) I. bejegyzés azon része tekintetében, amely a 80-nál nagyobb színvisszaadási mutatójú és legfeljebb 105 W teljesítményű lámpákra vonatkozik, valamint hogy bár a higany használata még mindig szükséges, ez tovább csökkenthető. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (8)Ezért helyénvaló a 4. b) I. mentesség egy részét a 2011/65/EU irányelv 5. cikke (2) bekezdése első albekezdésének megfelelően legfeljebb ötéves időtartamra megújítani és 4. b) mentességi bejegyzésként átszámozni. Ez a megújított mentesség módosított szöveget tartalmaz, amely meghatározza a mentesség tovább korlátozott hatályát. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (9)A mentesség összhangban van az 1907/2006/EK európai parlamenti és tanácsi rendelettel
                  13
               , és ennélfogva nem gyengíti a környezet és az egészség tekintetében a rendelet által biztosított védelmet.

               (10)Mivel a mentesség megújításának a 2011/65/EU irányelv 5. cikke (1) bekezdésének a) pontjában meghatározott feltételei már nem teljesülnek az említett irányelv III. melléklete 4. b) I. bejegyzésének fennmaradó részében, valamint 4. b) II. és 4. b) III. bejegyzésében felsorolt alkalmazások esetében, az említett alkalmazásokra vonatkozó mentességet vissza kell vonni. E mentességek lejárati idejét a 2011/65/EU irányelv 5. cikkének (6) bekezdésével összhangban kell megállapítani.

               (11)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.12.13.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/
                     Exemption_4_b__IIII_/4b_LE_RoHS_Exemption_Req_Final.pdf.

                     (5)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        A konzultáció időtartama: 2015. augusztus 21-től 2015 október 16-ig,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , a 92. oldalon kezdődik.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (11)

                        HL L 174., 2011.7.1., 88. o.

                     (12)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

                     (13)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. mellékletében a 4. b), 4. b) I., 4. b) II. és 4. b) III. bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „4. b)

                        Általános világítási célra szolgáló, javított színvisszaadási mutatójú (Ra > 80), nagynyomású nátrium(gőz)lámpákban használt higany, amelynek megengedett mennyisége (égőnként): P ≤ 105 W: Égőnként 16 mg használható

                        [Kiadóhivatal: a felhatalmazáson alapuló irányelv Hivatalos Lapban való kihirdetését öt évvel követő dátum]-án/-én lejár.

                        4. b) I.

                        Általános világítási célra szolgáló, javított színvisszaadási mutatójú (Ra > 60), nagynyomású nátrium(gőz)lámpákban használt higany, amelynek megengedett mennyisége (égőnként): P ≤ 155 W: Égőnként 30 mg használható

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.

                        4. b) II.

                        Általános világítási célra szolgáló, javított színvisszaadási mutatójú (Ra > 60), nagynyomású nátrium(gőz)lámpákban használt higany, amelynek megengedett mennyisége (égőnként): 155 W < P ≤ 405 W Égőnként 40 mg használható

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.

                        4. b) III.

                        Általános világítási célra szolgáló, javított színvisszaadási mutatójú (Ra > 60), nagynyomású nátrium(gőz)lámpákban használt higany, amelynek megengedett mennyisége (égőnként): P > 405 W: Égőnként 40 mg használható

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/-én lejár.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a higany egyéb kisnyomású kisülőlámpákban való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a tudományos és műszaki fejlődéshez való hozzáigazítás céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS-irányelv) III. mellékletét. A módosítás az egyéb kisnyomású kisülőlámpákban higanyt használó meghatározott alkalmazások mentességére vonatkozik.

               A RoHS-irányelv a 4. cikkben meghatározottak szerint korlátozza egyes veszélyes anyagok elektromos és elektronikus berendezésekben való alkalmazását. Jelenleg tíz anyag van korlátozva és felsorolva az irányelv II. mellékletében: az ólom, a higany, a kadmium, a hat vegyértékű króm, a polibrómozott bifenilek (PBB), a polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát (BBP), a dibutil-ftalát (DBP) és a diizobutil-ftalát (DIBP). A III. és IV. melléklet ismerteti azokat az elektromos és elektronikus berendezéseket, amelyek különleges alkalmazásokra vonatkoznak, és mentességet élveznek az irányelv 4. cikkének (1) bekezdésében az anyagokra vonatkozóan előírt korlátozások alól.

               Az irányelv 5. cikke rendelkezik a III. és a IV. melléklet tudományos és műszaki fejlődéshez való hozzáigazításáról, amely magában foglalhatja a mentességek megadását, megújítását vagy visszavonását. Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet (REACH)
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: i. tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; ii. nincs biztosítva a helyettesítő anyagok megbízhatósága; iii. a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               A mentességekről és azok időtartamáról szóló határozatoknak figyelembe kell továbbá venniük a helyettesítő anyagok meglétét és a helyettesítés társadalmi-gazdasági hatását. A mentességek időtartamára vonatkozó határozatok meghozatala során szem előtt kell tartani továbbá az innovációra gyakorolt minden lehetséges hatást. A mentesség átfogó hatásait adott esetben életciklus-szemléletet alkalmazva kell vizsgálni.

               Az 5. cikk (1) bekezdésének a) pontja azt is előírja, hogy ahhoz, hogy az elektromos és elektronikus berendezések anyagait és alkotóelemeit felvegyék a III. és IV. mellékletben szereplő jegyzékekbe, a Bizottságnak egyedi, felhatalmazáson alapuló jogi aktusokat kell elfogadnia. Az 5. cikk (3) bekezdése és az V. melléklet állapítja meg a mentességre vonatkozó kérelmek Bizottsághoz történő benyújtásának eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A Bizottsághoz kérelmek
                  3
                érkeztek a gazdasági szereplőktől a RoHS-irányelv 5. cikkének (3) bekezdése és V. melléklete szerinti mentességek megadására vagy megújítására vonatkozóan.

               A III. melléklet 4. e) pontja szerinti jelenlegi mentesség lehetővé teszi a higany használatát egyéb kisnyomású kisülőlámpákban (lámpánként): 15 mg.

               2014 decemberében és 2015 januárjában a Bizottsághoz két kérelem érkezett e mentesség megújítására, lényegében arra hivatkozva, hogy nem áll rendelkezésre olyan fénykibocsátó dióda (LED) vagy más világítási technológia, amely kevesebb higanyt használna, vagy amely e lámpák helyettesítésére használható
                  4
               . Az egyik kérelmet 2020 januárjában további információkkal megújították. A RoHS-irányelv 5. cikke (5) bekezdése második albekezdésének követelményeivel összhangban a mentesség mindaddig érvényben marad, amíg a Bizottság határozatot nem hoz a megújítás iránti kérelemről.

               A mentesség megújítására irányuló kérelem értékelése céljából a Bizottság 2015 júniusában az előírt műszaki és tudományos értékelés elvégzését célzó tanulmányt
                  5
                indított, amely 2016-ban zárult le, beleértve az érdekelt felekkel folytatott nyolchetes online konzultációt
                  6
                is. A széles körű technikai és tudományos adatokat és észrevételeket értékelő, a vizsgálati jelentésben dokumentált tanulmányt követően a Bizottság 2019-ben
                  7
                frissítette a 2016. évi tanulmányt, amely a társadalmi-gazdasági értékelésre és az ezzel és más mentességekkel kapcsolatos helyettesítő anyagok rendelkezésre állására összpontosított. A tanulmányról szóló végleges jelentést közzétették
                  8
               , és értesítették az érdekelt feleket.

               A Bizottság a 2016. szeptember 1-jei, 2018. október 29-i és 2019. október 21-i szakértői üléseken konzultált a RoHS-irányelv szerinti felhatalmazáson alapuló jogi aktusokkal foglalkozó tagállami szakértői csoporttal, hogy az értékelések következtetéseivel összhangban összegyűjtse a tagállamok véleményét a tervezett intézkedésekről. Megtett minden, az 5. cikk (3)–(7) bekezdése
                  9
                szerinti kötelező eljárási lépést az anyagokra vonatkozó korlátozás alóli mentességekkel kapcsolatban. A Tanács és az Európai Parlament valamennyi intézkedésről értesítést kapott.

               A végleges jelentések a következőket emelték ki:

               ·az e mentesség hatálya alá tartozó lámpák nem foszforbevonatúak, és főként ultraibolya spektrumú fényt bocsátanak ki. Ipari, kereskedelmi és lakossági felhasználásra szolgáló berendezésekbe vannak beépítve, és olyan felhasználási módokat fednek le, mint a levegő/víz/felszínek ultraibolya fénnyel való csíraölő vagy baktériumölő fertőtlenítése/tisztítása;

               ·e célok elérése érdekében a kibocsátott fénynek a mély ultraibolya tartományba kell esnie. A higanymentes alternatívák jelenleg még nem tudják biztosítani a szükséges hullámhossztartományt. Ezért a hasonló teljesítményű helyettesítő anyagok alkalmazása jelenleg műszakilag nem kivitelezhető;

               ·arra a következtetésre jutottak továbbá, hogy a piacra kerülő első alternatívák nem fednék le a teljes termékskálát, és rendszerszinten még időre van szükség a megfelelő alternatívák kifejlesztéséhez, ezért javasolták, hogy a mentességet a maximális, további öt évre hosszabbítsák meg;

               ·a mentesség jelenlegi hatálya leszűkíthető az olyan kisnyomású kisülőlámpákra, amelyek nem foszforbevonatúak és az ultraibolya tartományba eső fényt bocsátanak ki.

               Végezetül a tudományos és műszaki értékelések – beleértve az érdekelt felekkel folytatott konzultációkat is – azt mutatták, hogy mivel még nem állnak rendelkezésre megbízható helyettesítő anyagok, a 4. a) mentesség tekintetében továbbra is teljesülnek a mentességi kritériumok. Az értékelés eredményei arra is rámutatnak, hogy az egyedi mentesség a 2011/65/EU irányelv 5. cikkével összhangban nem gyengítené a REACH-rendelet által biztosított környezet- és egészségvédelmet.

               A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A jogi aktus tervezetéről folytatott konzultáció során 15 hozzászólás érkezett. A jogi aktus tervezetét néhány felvetett kérdés figyelembevételével felülvizsgálták és pontosították.

                3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv megújítja a 2011/65/EU irányelv III. mellékletében szereplő 4. a) mentességet a higany meghatározott alkalmazásokban való felhasználása tekintetében.

               A Bizottság az alátámasztó tanulmányok és konzultációk alapján arra a következtetésre jutott, hogy a mentesség iránti kérelem megfelel az 5. cikk (1) bekezdésének a) pontjában meghatározott kritériumok legalább egyikének, ami indokolja a mentesség meghosszabbítását: jelenleg nem biztosítható, hogy az e mentesség által érintett lámpakategóriákban a higanyt megbízható helyettesítő anyagokkal helyettesítsék. Az értékelés arra a következtetésre is jutott, hogy a mentesség hatályát további meghatározott kérelmekre kell szűkíteni.

               Összefoglalva, a mentesség megújításának feltételei teljesülnek, és a 4. a) mentességet a mentesség tényleges hatályának megfelelő új megfogalmazás beillesztésével meg kell újítani.

               E mentesség lejárati idejét az 5. cikk (2) bekezdésének első albekezdésével összhangban határozták meg. Amint azt az értékelés megállapította, a helyettesítő anyagok fejlettségi foka indokolja a mentesség meghosszabbítását a maximális, ötéves időtartamra. A megadott érvényességi időtartam várhatóan nem gyakorol kedvezőtlen hatást az innovációra.

               A jogi eszköz a 2011/65/EU irányelvben előírt felhatalmazáson alapuló irányelv, amely különösen az irányelv 5. cikke (1) bekezdésének a) pontjában meghatározott követelményeknek való megfelelést szolgálja.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá összehangolni egymással az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS-irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               A felhatalmazáson alapuló irányelv nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.12.13.)

               a 2011/65/EU európai parlamenti és tanácsi irányelv III. mellékletének a higany egyéb kisnyomású kisülőlámpákban való felhasználására vonatkozó mentesség tekintetében a tudományos és műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  10
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez a korlátozás azonban nem vonatkozik az említett irányelv III. mellékletében felsorolt egyes, mentességben részesülő alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések kategóriáit az említett irányelv I. melléklete sorolja fel.

               (3)A higany a 2011/65/EU irányelv II. mellékletében felsorolt korlátozott anyag.

               (4)A 2010/571/EU határozattal
                  11
                a Bizottság többek között mentességet adott a higanynak egyéb kisnyomású kisülőlámpákban való felhasználása tekintetében (a továbbiakban: mentesség), amely jelenleg a 2011/65/EU irányelv III. mellékletében a 4. e) mentességként szerepel. A mentesség az említett irányelv 5. cikke (2) bekezdése második albekezdése a) pontjának megfelelően 2016. július 21-én lejárt volna.

               (5)A higanyt a kisnyomású kisülőlámpákban ultraibolya fény kibocsátására használják, nevezetesen a levegő, víz és felszínek ultraibolya fénnyel való csíraölő vagy baktériumölő fertőtlenítésére és/vagy tisztítására.

               (6)A Bizottsághoz 2014. december 19-én és 2015. január 15-én a 2011/65/EU irányelv 5. cikkének (5) bekezdésében megállapított határidőn belül két, a mentesség megújítására irányuló kérelem (a továbbiakban: megújítási kérelem) érkezett, amelyek közül egyet 2020. január 20-án megújított kérelemmel aktualizáltak. A 2011/65/EU irányelv 5. cikkének (5) bekezdésével összhangban a mentesség mindaddig érvényben marad, amíg a megújítási kérelemről határozatot nem fogadnak el.

               (7)A megújítási kérelem értékelése, amely figyelembe vette a helyettesítő anyagok rendelkezésre állását és a helyettesítés társadalmi-gazdasági hatását, arra a következtetésre jutott, hogy a higanynak az érintett alkalmazásokból való kivonása vagy a hasonló teljesítményű anyaggal való helyettesítése jelenleg műszakilag nem kivitelezhető. Az értékelés továbbá arra a következtetésre jutott, hogy a mentesség jelenlegi hatálya leszűkíthető az olyan kisnyomású kisülőlámpákra, amelyek nem foszforbevonatúak és az ultraibolya tartományba eső fényt bocsátanak ki. Az értékelés keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra. A konzultációk során beérkezett észrevételek nyilvánosan hozzáférhetők egy erre a célra létrehozott honlapon.

               (8)A mentesség összhangban van az 1907/2006/EK európai parlamenti és tanácsi rendelettel
                  12
               , és ennélfogva nem gyengíti a környezet és az egészség tekintetében a rendelet által biztosított védelmet.

               (9)Ezért helyénvaló a mentességet a mentesség korlátozott hatályát meghatározó, felülvizsgált megfogalmazással a 2011/65/EU irányelv 5. cikke (2) bekezdése első albekezdésének megfelelően a maximális, ötéves időtartamra megújítani. A 2011/65/EU irányelv 5. cikkének (6) bekezdésével összhangban a jelenlegi 4. a) mentesség lejárati idejét 12 hónapban kell megállapítani. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő hatodik hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.

               Ezeket a rendelkezéseket [az ezen irányelv hatálybalépését követő hatodik hónap utolsó napja + 1 nap]-tól/-től alkalmazzák.

               A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2021.12.13.

                     a Bizottság részéről

                     elnök
                     Ursula VON DER LEYEN

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin
                   és http://rohs.exemptions.oeko.info/fileadmin/user_upload/
                     RoHS_Pack_9/Exemption_4_a_/Lighting_Europe /4a_LE_RoHS_Exemption_Req__Final.pdf.

                     (5)

                        A tanulmányról szóló zárójelentés a következő címen érhető el:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        A konzultáció időtartama: 2015. augusztus 21-től 2015 október 16-ig,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_
                  Lamps_SEA_20190729_Final.pdf

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        A szükséges adminisztratív lépések listája megtalálható a
                  Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home
                  .

                     (10)

                        HL L 174., 2011.7.1., 88. o.

                     (11)

                        A Bizottság 2010/571/EU határozata (2010. szeptember 24.) a 2002/95/EK európai parlamenti és tanácsi irányelv mellékletének a tudományos és műszaki fejlődéshez való hozzáigazítás céljából, az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek alkalmazásaira vonatkozó mentességek tekintetében történő módosításáról (HL L 251., 2010.9.25., 28. o.).

                     (12)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. mellékletében a 4. a) bejegyzés helyébe a következő szöveg lép:

                        Mentesség

                        Az alkalmazás köre és határnapja

                        „4. a)

                        Egyéb kisnyomású kisülőlámpákban használt higany (lámpánként): 15 mg

                        [Kiadóhivatal: a felhatalmazáson alapuló irányelv Hivatalos Lapban való kihirdetését 12 hónappal követő dátum]-án/én lejár

                        4. a) I.

                        Kisnyomású, nem foszforral bevont kisülőlámpákban használt higany, ahol az alkalmazás megköveteli, hogy a lámpa spektrális kimenetének fő tartománya az ultraibolya spektrumban legyen: lámpánként legfeljebb 15 mg higany használható

                        [Kiadóhivatal: a felhatalmazáson alapuló irányelv Hivatalos Lapban való kihirdetését 5 évvel követő dátum]-án/én lejár”